กินยาคุม 28เม็ด ของ เมนลิแอนอีดี กินมาหลายปีแล้ว ปกติประจำเดือนมาสม่ำเสมอ วันที่31 มีนา ประจำเดือนมา วันที่1เมษา ประจำเดือนมาน้อย เป็นเมือกใสๆ วันที่2 เมษา ประจำเดือนหาย ตอนนี้ กินยาคุมจะหมดแผงแล้ว จะเริ่มแผงใหม่วันที่ 4 เมษา อยากทราบว่า ผิดปกติอะไรไหม หรือ จะท้องไหมค่ะ
สวัสดีค่ะ หากประจำเดือนที่มาในวันที่ 31 มี.ค.- 1 เม.ย. มาเมื่อทานยาคุมถึงเม็ดที่ไม่มีฮอร์โมน หรือเม็ดแป้ง ก็จะถือว่าปกติดี และแสดงว่าไม่ได้มีการตั้งครรภ์เกิดขึ้น ส่วนการที่มีปริมาณประจำเดือนน้อยกว่าปกติ อาจเป็นผลจากการที่ทานยาคุมกำเนิดมาต่อเนื่องนานๆได้ เพราะผลจากยา อาจไปทำให้เยื่อบุโพรงมดลูกบางลง โดยเฉพาะยาคุมกำเนิดชนิดที่มีฮอร์โมนต่ำ ซึ่งก็ไม่ได้อันตรายอะไรค่ะ ดังนั้น หากทานยาจนหมดแผงแล้ว ก็ให้เริ่มทานยาแผงใหม่ต่อไปได้ แต่หากกังวล ก็อาจลองตรวจหาการตั้งครรภ์ดูก็ได้ค่ะ